

**ΑΝΟΙΧΤΗ ΠΡΟΣΚΛΗΣΗ ΓΙΑ ΣΥΜΜΕΤΟΧΗ ΣΕ ΔΙΑΓΩΝΙΣΜΟ ΙΔΕΩΝ**

**το ΕΠΙΜΕΛΗΤΗΡΙΟ ΑΧΑΙΑΣ ΠΡΟΣΚΑΛΕΙ**

**τους/τις ενδιαφερόμενους/ες που πληρούν τις σχετικές προϋποθέσεις (βλ. ενότητα 3) να υποβάλλουν αίτηση συμμετοχής στο διαγωνισμό ιδεών που θα οδηγήσουν σε τελικό προϊόν ή υπηρεσία/σίες με άξονα την Δημιουργική και Πολιτιστική Βιομηχανία, το Πατρινό Καρναβάλι, δημιουργώντας άμεση σύνδεση με την αγορά και την τοπική οικονομία.**

Ο διαγωνισμός ιδεών υλοποιείται στο πλαίσιο του έργου SPARC *«Δημιουργικοί κόμβοι με στόχο τη Βιώσιμη Ανάπτυξη μέσω της Αξιοποίησης Πόρων της Πολιτιστικής Κληρονομιάς» που συγχρηματοδοτείται από το Πρόγραμμα Εδαφικής Συνεργασίας Ελλάδα-Ιταλία 2014-2020* και συγκεκριμένα για τις ανάγκες υλοποίησης του Παραδοτέου D4.3.1 Fostering pilot startup companies (Δραστηριότητες προετοιμασίας και διοργάνωσης προγράμματος τύπου mentoring και ανάπτυξης πέντε-5 επιχειρηματικών ιδεών) του έργου *«SPARC» του προγράμματος «Ευρωπαϊκή Εδαφική Συνεργασία – Interreg Greece –Italy 2014-2020».*

1. **ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ** **SPARC**

Το Επιμελητήριο Αχαΐας συμμετέχει ως εταίρος στο έργο με τίτλο «**Creativity Hubs for Sustainable DeveloPment through the VAloRization of Cultural Heritage Assets”** (Ελεύθερη μετάφραση στα Ελληνικά: ***«Δημιουργικοί κόμβοι με στόχο τη Βιώσιμη Ανάπτυξη μέσω της Αξιοποίησης Πόρων της Πολιτιστικής Κληρονομιάς»)*»** και ακρωνύμιο **SPARC**, το οποίο εγκρίθηκε στη 1η πρόσκληση του Προγράμματος Interreg Ελλάδα – Ιταλία, υπό τον Άξονα Προτεραιότητας 2 “Integrated Environmental Management”, Ειδικό Στόχο 2.1 - Valorisation of cultural heritage and natural resources as a territorial asset of the Programme Area.

Το **Εταιρικό Σχήμα** αποτελείται από:

1. Επικεφαλής Εταίρος: Δήμος Πατρέων
2. Εταίρος 2: Περιφέρεια Δυτικής Ελλάδος
3. Εταίρος 3: Επιμελητήριο Αχαΐας
4. Εταίρος 4: Σύνδεσμος Θεάτρου Απουλίας
5. Εταίρος 5: Περιφέρεια της Απουλίας
6. Συνδεδεμένος Εταίρος 6: Κοινωφελής Επιχείρηση του Δήμου Πατρέων-Πατρινό Καρναβάλι (Συμμετέχει στο εταιρικό σχήμα χωρίς προϋπολογισμό

Ο γενικός στόχος του Έργου SPARC συνίσταται στην αξιοποίηση της Φυσικής και Πολιτιστικής Κληρονομιάς των συμμετεχουσών περιοχών, με αύξηση του επιπέδου της ελκυστικότητας ώστε να γίνουν τουριστικοί προορισμοί σημαντικής αξίας. Περιλαμβάνεται η δημιουργία τοπόσημων κέντρων για την παροχή υπηρεσιών πολιτιστικής ψυχαγωγίας, εκπαίδευσης και αναψυχής. Σε αυτά συστήνεται και εκπαιδεύεται ένα οικοσύστημα τοπικών φορέων που αναπτύσσουν διατομεακά καινοτόμα προϊόντα και υπηρεσίες. Στις περιοχές του έργου υπάρχουν πολιτιστικοί πόροι που μπορούν να τροφοδοτήσουν τον τουρισμό και την ανάπτυξη. Το SPARC επιδιώκει να αναδείξει αυτούς τους πόρους και να προτείνει τρόπους αξιοποίησής τους.

Στις βασικές δράσεις του έργου SPARC περιλαμβάνεται, μεταξύ άλλων, η οργάνωση και υλοποίηση ενός προγράμματος καθοδήγησης (mentoring Programme) με στόχο την ανάπτυξη πέντε-5 επιχειρηματικών σχεδίων που θα οδηγήσουν σε τελικό προϊόν ή υπηρεσία/σίες με άξονα την Δημιουργική και Πολιτιστική Βιομηχανία και σε συνάφεια με άλλους κλάδους που έχουν αναπτυχθεί και προκύψει σε προηγούμενη φάση του έργου, δημιουργώντας άμεση σύνδεση με την αγορά και την τοπική οικονομία.

Σκοπός του έργου είναι να αντιμετωπίσει τα κοινά προβλήματα που διαπιστώνονται στην περιοχή Ελλάδας-Ιταλίας όπως είναι ο εποχιακός τουρισμός, η απουσία αποτελεσματικού δια-συνοριακού συντονισμού στο πλαίσιο του προγράμματος, η βελτιστοποίηση των αποτελεσμάτων της τουριστικής αξιοποίησης της φυσικής και πολιτιστικής κληρονομιάς και η ανάγκη για ενίσχυση της προώθησης της τοπικής οικονομικής ανάπτυξης μέσω ανταλλαγών και ορθών πρακτικών. Το SPARC πρόκειται να αναπτύξει ένα οικοσύστημα με υποδομές για την ενίσχυση της αξιοποίησης της πολιτιστικής και φυσικής κληρονομιάς, διευκολύνοντας έτσι την ανάπτυξη του Βιώσιμου Τουρισμού, που επιτυγχάνεται μέσω της ανάπτυξης συνεργασίας και συνέργειας μεταξύ του τουριστικό τομέα, της πολιτιστικής και δημιουργικής βιομηχανίας, των τοπικών Μικρο-Μεσαίων επιχειρήσεων και της διαχείριση των πολιτιστικών και φυσικών πόρων, ενθαρρύνοντας την καινοτομία και την ανάπτυξη.

Στους στόχους του έργου περιλαμβάνονται μεταξύ άλλων:

* Η Προώθηση της αξιοποίησης της Πολιτιστικής & Φυσικής Κληρονομιάς μέσω της δημιουργίας Δημιουργικών Κόμβων για δικτυώσεις και υπηρεσίες
* Ενίσχυση της ελκυστικότητας της περιοχής μέσω υποστήριξης επιλεγμένων τομέων και φορέων της οικονομίας που διευκολύνονται με τους Δημιουργικούς Κόμβους.
* Ανάπτυξη διασυνοριακού συστήματος αξιοποίησης της πολιτιστικής κληρονομιάς.
* Αύξηση της ικανότητας των τοπικών φορέων – εταίρων να συνεργαστούν και να αναπτύξουν συνέργειες.
* Η δημιουργία κινήτρων για πρόσθετη οικονομική δραστηριότητα σε φυσικά και νομικά πρόσωπα (στοχευμένη στον ΚΔΒ επαγγελματική δραστηριότητα)

Πιο συγκεκριμένα οι στόχοι του Έργου είναι οι εξής:

* Ενθάρρυνση της ανάπτυξης νέων επιχειρηματικών ιδεών.
* Προώθηση στρατηγικών αλληλεπίδρασης για καινοτομία και έξυπνη ανάπτυξη.
* Ανάπτυξη της ευαισθητοποίησης και της ικανότητας των βασικών ενδιαφερομένων για την αξιοποίηση της πολιτιστικής και φυσικής κληρονομιάς.
* Ενθάρρυνση της ανάπτυξης ενός διαφοροποιημένου Αειφόρου Τουρισμού στις εμπλεκόμενες περιοχές.

Επιπρόσθετα, στα αποτελέσματα που αναμένεται να προκύψουν από την υλοποίηση του έργου περιλαμβάνεται η αύξηση της ελκυστικότητας των εμπλεκόμενων περιοχών μέσω της συντονισμένης προσπάθειας των ενδιαφερομένων από διαφορετικούς οικονομικούς τομείς, όπως η Δημιουργική και Πολιτιστική Βιομηχανία, ο Αγροδιατροφικός τομέας, η Χειροτεχνία, ο Τουρισμός και ο Αθλητισμός. Μέσω της ενίσχυσης των στρατηγικών διασύνδεσης μεταξύ διαφορετικών τομέων, αναμένεται να επιτευχθεί ένα σταθερό και διαρθρωμένο αποτέλεσμα όσον αφορά στην καινοτομία στην έξυπνη ανάπτυξη για την αξιοποίηση της πολιτιστικής και φυσικής κληρονομιάς. Η συνέργεια που δημιουργείται μεταξύ Δημιουργικής και Πολιτιστικής Βιομηχανίας και Τουρισμού, αναμένεται να δώσει νέες δυνατότητες για την ανάπτυξη και παροχή επιπλέον τουριστικών υπηρεσιών και προϊόντων υψηλής προστιθέμενης αξίας, ενισχύοντας έτσι την διαφοροποίησή του και καθιστώντας τον έτσι βιώσιμο στις εμπλεκόμενες περιοχές (Δυτική Ελλάδα).

1. **ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ ΙΔΕΩΝ**

Αντικείμενο του Διαγωνισμού Ιδεών SPARC αποτελεί η ανάδειξη των καλύτερων επιχειρηματικών ιδεών άμεσα σχετιζόμενων με τον τομέα της Δημιουργικής και Πολιτιστικής Βιομηχανίας και ιδιαίτερα τις θεματικές του Πολιτισμού και του Τουρισμού, οι οποίες λαμβάνοντας την κατάλληλη υποστήριξη-καθοδήγηση μέσω ενός εκπαιδευτικού προγράμματος mentoring, θα ωριμάσουν και θα αναπτυχθούν ως επιχειρηματικά σχέδια (business plans). Στόχος είναι η ανάπτυξη πέντε-5 επιχειρηματικών σχεδίων που να οδηγήσει σε τελικό προϊόν ή υπηρεσία/σίες με άξονα την Δημιουργική και Πολιτιστική Βιομηχανία και σε συνάφεια με άλλους κλάδους που έχουν αναπτυχθεί και προκύψει σε προηγούμενη φάση του έργου, δημιουργώντας άμεση σύνδεση και προστιθέμενη αξία με την αγορά και την τοπική οικονομία.

Τα περιεχόμενα των ιδεών που θα παρουσιαστούν θα πρέπει να χαρακτηρίζονται από δημιουργικότητα, καινοτομία, ρεαλιστική υλοποίηση. Επιπλέον, θα πρέπει να επιφέρουν θετικό αντίκτυπο στην τοπική αγορά και οικονομία και ιδιαίτερα στον κλάδο του Πολιτισμού και του Τουρισμού.

Οι ιδέες που θα παρουσιαστούν μπορούν να βρίσκονται σε διαφορετικό επίπεδο ωρίμανσης, ετοιμότητας ή και υλοποίησης. Η εκπαίδευση του υποψηφίου όμως θα ξεκινήσει αμέσως μετά την πρώτη φάση υλοποίησης του Παραδοτέου D.4.3.1., δηλαδή με την επιλογή των ιδεών (projects) που θα αναδειχθούν από τη διαγωνιστική διαδικασία. Το project πρέπει συνεπώς να παρουσιαστεί σε επίπεδο ιδέας αλλά να περιέχει – έστω και περιγραφικά – τα απαραίτητα στοιχεία ώστε να γίνει δυνατός ο καθορισμός του επιχειρηματικού σχεδίου στην αντίστοιχη φάση του έργου.

Συνεπώς, οι ενδιαφερόμενοι θα πρέπει να συμπληρώσουν την φόρμα αίτησης στην οποία θα περιγράφουν σύντομα την επιχειρηματική τους ιδέα, σε ποιους απευθύνεται, το επίπεδο ετοιμότητας κ.α. (βλ. ενότητα 4).

 Μέσω του προγράμματος καθοδήγησης-mentoring, επιδιώκεται η υποστήριξη με τη μορφή της ενίσχυσης των ατόμων που έχουν επιλεγεί στο διαγωνισμό ιδεών, ούτως ώστε να στοχαστούν, να μάθουν και να αναπτυχθούν στον τομέα της Δημιουργικής και Πολιτιστικής Βιομηχανίας, να αναπτύξουν τις δεξιότητές τους, να βελτιώσουν και να μεγιστοποιήσουν τις επιδόσεις τους, στον ιδιόμορφο επαγγελματικό τομέα της Δημιουργικής και Πολιτιστικής Βιομηχανίας στην Περιφέρεια Δυτικής Ελλάδας και συγκεκριμένα στον κλάδο του Πατρινού Καρναβαλιού.

1. **ΔΙΚΑΙΩΜΑ & ΚΡΙΤΗΡΙΑ ΣΥΜΜΕΤΟΧΗΣ**

Προτάσεις μπορούν να υποβληθούν αποκλειστικά από:

* Άτομα ή ομάδες που σκοπεύουν να ξεκινήσουν μια νέα επιχειρηματική δραστηριότητα
* Υφιστάμενες επιχειρήσεις που σκοπεύουν να αναπτύξουν νέα προϊόντα ή υπηρεσίες

Επιπλέον, οι υποψήφιοι θα πρέπει να πληρούν το σύνολο των ακόλουθων κριτηρίων:

* Να είναι κάτοικοι των τριών περιφερειακών ενοτήτων της Περιφέρειας Δυτικής Ελλάδας (Αχαΐας, Ηλείας, Αιτωλοακαρνανίας)
* Άνδρες και γυναίκες ηλικίας 18 ετών και άνω
* Απόφοιτοι τουλάχιστον υποχρεωτικής εκπαίδευσης
* Επαγγελματική ή ερασιτεχνική ενασχόληση στον κλάδο της Πολιτιστικής και Δημιουργικής Βιομηχανίας, με έμφαση στο το Καρναβάλι.
1. **ΥΠΟΒΟΛΗ ΑΙΤΗΣΗΣ ΣΥΜΜΕΤΟΧΗΣ**

Οι υποψήφιοι θα πρέπει να αποστείλουν την υποψηφιότητά τους αποκλειστικά συμπληρώνοντας και αποστέλλοντας ηλεκτρονικά με τη μορφή επισυναπτόμενου αρχείου, την αίτηση που έχει αναρτηθεί στο site του Επιμελητηρίου Αχαΐας [http: //www.e-a.gr](http://www.e-a.gr) (Κατηγορία ΑΝΑΚΟΙΝΩΣΕΙΣ-ΕΚΔΗΛΩΣΕΙΣ *→*[*ΑΝΟΙΧΤΗ ΠΡΟΣΚΛΗΣΗ ΓΙΑ ΣΥΜΜΕΤΟΧΗ ΣΤΟ ΔΙΑΓΩΝΙΣΜΟ ΚΑΙΝΟΤΟΜΩΝ ΙΔΕΩΝ ΣΤΗΝ ΔΗΜΙΟΥΡΓΙΚΗ ΒΙΟΜΗΧΑΝΙΑ (SPARC)*](http://www.e-a.gr/axaia/articles/article.jsp?context=103&categoryid=4980&articleid=10341))

Στην αίτηση οι υποψήφιοι θα πρέπει να περιγράψουν την ιδέα τους (έως 2.000 λέξεις), αναφέροντας περιεκτικά και στοχευμένα τα εξής: Σκοπός, χρήση, βασικά στοιχεία καινοτομίας, σύντομη αναφορά στον ανταγωνισμό, στάδιο υλοποίησης, αντίκτυπος στην τοπική αγορά και οικονομία, οφέλη καθώς και ό,τι άλλο στοιχείο θεωρούν οι ίδιοι άξιο αναφοράς.

Η αίτηση θα πρέπει να συνοδεύεται απαραίτητα από τα απαιτούμενα δικαιολογητικά που αναφέρονται στην ενότητα *8. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ*.

Οποιαδήποτε άλλη μέθοδος αποστολής των στοιχείων δεν γίνεται αποδεκτή και απορρίπτεται ως απαράδεκτη. Ελλιπείς αιτήσεις ή αιτήσεις στις οποίες δεν έχουν συμπληρωθεί τα υποχρεωτικά πεδία ή δεν έχουν επισυναφθεί τα απαιτούμενα αρχεία, θα απορρίπτονται ως μη επιλέξιμες.

**Οι αιτήσεις, επί ποινής απόρριψης, θα υποβάλλονται από την ημερομηνία δημοσίευσης της Ανακοίνωσης του Διαγωνισμού στην ιστοσελίδα του Επιμελητηρίου Αχαΐας, έως και τις 16/02/2020 και ώρα 12.00 μ.μ.**

Την καταληκτική ημερομηνία υποβολής των αιτήσεων, θα οριστεί Επιτροπή Αξιολόγησης των αιτήσεων η οποία θα συντάξει πρακτικό με την σειρά παραλαβής τους.

1. **ΔΙΑΔΙΚΑΣΙΑ ΑΞΙΟΛΟΓΗΣΗΣ**

Κατά το πρώτο στάδιο θα πραγματοποιηθεί αξιολόγηση κάθε ιδέας με βάση τις συμπληρωμένες αιτήσεις. Τα κριτήρια αξιολόγησης κάθε ιδέας θα αφορούν:

* Αντίκτυπο ιδέας στην τοπική αγορά και οικονομία (μέγιστη βαθμολογία 20)
* Ρεαλιστική υλοποίηση (μέγιστη βαθμολογία 20)
* Βαθμός καινοτομίας/ πρωτοτυπίας (μέγιστη βαθμολογία 30)
* Προσδοκώμενα οφέλη(μέγιστη βαθμολογία 20)
* Συμμετοχή σε ένα τουλάχιστον θεματικό εργαστήριο στα πλαίσια του έργου «SPARC» του προγράμματος «Ευρωπαϊκή Εδαφική Συνεργασία – Interreg Greece –Italy 2014-2020» (+10 βαθμοί).

Σε δεύτερο στάδιο αξιολόγησης των ιδεών, θα πραγματοποιηθούν κατόπιν σχετικής ενημέρωσης, προσωπικές / ομαδικές συνεντεύξεις με τους υποψηφίους που βρίσκονται στις πρώτες δέκα (10) θέσεις της βαθμολογικής κατάταξης από τις οποίες θα προκύψουν οι 5 επικρατέστεροι υποψήφιοι (άτομα/ομάδες/επιχειρήσεις).

Η ημερομηνία και ο τόπος των συνεντεύξεων θα δημοσιευθούν στην ιστοσελίδα του Επιμελητηρίου Αχαΐας ([www.e-a.gr](http://www.e-a.gr)) . Η αποτυχία να παραστεί ο υποψήφιος στη συνέντευξη, χωρίς την έγκαιρη ενημέρωση του φορέα, θα νοείται ως παραίτηση από τη συμμετοχή στην διαδικασία. Οι υποψήφιοι καλούνται να ελέγξουν, έγκαιρα και μέχρι την ημέρα που προηγείται της προγραμματισμένης ημερομηνίας για τη συνέντευξη, τη δημοσίευση οποιωνδήποτε ειδοποιήσεων στον προαναφερόμενο ιστότοπο.

Η τελική κατάταξη θα δημοσιευθεί στην ιστοσελίδα του Επιμελητηρίου Αχαΐας. Η δημοσίευση των αποτελεσμάτων επιλογής στην ιστοσελίδα επέχει θέση επίσημης κοινοποίησης προς όλα τα ενδιαφερόμενα μέρη. Οι πέντε (5) υποψήφιοι με την υψηλότερη βαθμολογία της κατάταξης θα γίνουν δεκτοί στο πρόγραμμα mentoring.

1. **ΒΡΑΒΕΙΟ ΔΙΑΓΩΝΙΣΜΟΥ**

Οι νικητές του διαγωνισμού θα συμμετέχουν δωρεάν στο πρόγραμμα του SPARC το οποίο περιλαμβάνει την παροχή εξατομικευμένης συμβουλευτικής και καθοδήγησης (mentoring) για την διαμόρφωση ενός επιχειρηματικού σχεδίου (Business plan). Οι συνεδρίες συμβουλευτικής και καθοδήγησης θα είναι κατάλληλα προσαρμοσμένες στις ανάγκες και απαιτήσεις των συμμετεχόντων και θα έχουν συνολική διάρκεια 32 ωρών ανά επιχειρηματική ιδέα -συμμετέχοντα. Οι συνεδρίες θα πραγματοποιούνται σε χώρο που θα επιλεγεί σε συνεννόηση του Επιμελητηρίου Αχαΐας, του συμβούλου/ μέντορα και του συμμετέχοντα.

1. **ΕΜΠΙΣΤΕΥΤΙΚΟΤΗΤΑ ΠΛΗΡΟΦΟΡΙΩΝ**

Η υποβολή της αίτησης συνεπάγεται την πλήρη αποδοχή των όρων αυτού του διαγωνισμού και των μεθόδων για την πραγματοποίησή του. Όλα τα έγγραφα που αποστέλλονται από τους δυνητικούς δικαιούχους στο Επιμελητήριο Αχαΐας με σκοπό τη συμμετοχή στο διαγωνισμό θα χρησιμοποιούνται σε πλήρη συμμόρφωση με την ελληνική νομοθεσία για την προστασία του απορρήτου των πληροφοριών και των προσωπικών δεδομένων.

Υπεύθυνος επεξεργασίας δεδομένων είναι η Υπεύθυνη Προστασίας Δεδομένων (DPO) του Επιμελητηρίου Αχαΐας, κα. Αθανασία Ασπασία Φ. Γουλιάμη. Εκτελών την επεξεργασία των δεδομένων είναι η εταιρεία DATA RC Α.Ε. ως ανάδοχος του παραδοτέου
D4.3.1 του έργου σύμφωνα με την σύμβαση (19SYMV005713958 2019-10-16).

Τα μέλη της Επιτροπής Αξιολόγησης και Διαχείρισης (καθώς και οι σύμβουλοι και οι μέντορες) του έργου και ο Ανάδοχος υλοποίησης του διαγωνισμού (DATA RC Α.Ε.) θα δεσμεύονται επίσης από τις ίδιες υποχρεώσεις εμπιστευτικότητας για την προστασία της πνευματικής ιδιοκτησίας και το απόρρητο των πληροφοριών.

Το Επιμελητήριο Αχαΐας και όλοι οι παράγοντες που αναφέρονται στην προηγούμενη παράγραφο δεν θα θεωρηθούν σε καμία περίπτωση υπεύθυνοι για τυχόν διαφωνίες σχετικά με το περιεχόμενο του επιχειρηματικού σχεδίου ή το αποτέλεσμα της αξιολόγησης.

1. **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

**ΥΦΙΣΤΑΜΕΝΟΙ ΕΠΑΓΓΕΛΜΑΤΙΕΣ (ΕΠΙΧΕΙΡΗΣΕΙΣ ή ΟΜΑΔΕΣ)**

Τα απαιτούμενα δικαιολογητικά συμμετοχής για τους υποψήφιους επαγγελματίες είναι :

1. Συμπληρωμένη και υπογεγραμμένη αίτηση συμμετοχής με τα στοιχεία του υποψηφίου
2. Φωτοτυπία δελτίου αστυνομικής ταυτότητας ή διαβατηρίου του υποψηφίου.
3. Αντίγραφο της έναρξης επιτηδεύματος (από την αρμόδια Δ.Ο.Υ.) και τυχόν μεταβολές.

**ΦΥΣΙΚΑ ΠΡΟΣΩΠΑ**

Τα απαιτούμενα δικαιολογητικά συμμετοχής για τους ωφελούμενους φυσικά πρόσωπα είναι:

1. Συμπληρωμένη και υπογεγραμμένη αίτηση συμμετοχής με τα στοιχεία του υποψηφίου
2. Φωτοτυπία δελτίου αστυνομικής ταυτότητας ή διαβατηρίου του υποψηφίου.
3. **ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ & ΔΙΚΑΙΟΛΟΓΗΤΙΚΩΝ**

Η αίτηση βρίσκεται στην ηλεκτρονική διεύθυνση [www.e-a.gr](http://www.e-a.gr) (ΑΝΑΚΟΙΝΩΣΕΙΣ-ΕΚΔΗΛΩΣΕΙΣ). Κάθε ενδιαφερόμενος μπορεί να υποβάλει ηλεκτρονικά την συμπληρωμένη αίτηση καθώς και τα απαιτούμενα δικαιολογητικά από τις **31/01/2020 έως 16/02/2020 και ώρα 12:00 μ.μ. στο email:** **dkatsanta@e-a.gr**, αναγράφοντας στο θέμα του ηλεκτρονικού μηνύματος:

(ΟΝΟΜΑΤΕΠΩΝΥΜΟ)-*Αίτηση συμμετοχής στον Διαγωνισμό Ιδεών SPARC*

Η μη εμπρόθεσμη υποβολή της ηλεκτρονικής αίτησης, όπως και η μη υποβολή των απαιτούμενων δικαιολογητικών μαζί με την αίτηση, καθιστά την σχετική αίτηση άκυρη.

1. **ΠΛΗΡΟΦΟΡΙΕΣ**

Για πληροφορίες σχετικά με το έργο και την διαδικασία της εκδήλωσης ενδιαφέροντος μπορείτε να επικοινωνείτε με την κα. Κατσαντά Δανάη, Μιχαλακοπούλου 58 (Κτίριο Επιμελητηρίου Αχαΐας), 2ος όροφος, 2610 241244, dkatsanta@e-a.gr, καθημερινές 10:00-15:00.